CELEX: 32016H0688
Language: el
Date: 2016-05-02 00:00:00
Title: Σύσταση (ΕΕ) 2016/688 της Επιτροπής, της 2ας Μαΐου 2016, για την παρακολούθηση και τη διαχείριση της παρουσίας διοξινών και PCB στα ψάρια και στα προϊόντα αλιείας από την περιοχή της Βαλτικής (Κείμενο που παρουσιάζει ενδιαφέρον για τον ΕΟΧ)

4.5.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 118/16
               
            ΣΫΣΤΑΣΗ (ΕΕ) 2016/688 ΤΗΣ ΕΠΙΤΡΟΠΉΣ
      της 2ας Μαΐου 2016
      για την παρακολούθηση και τη διαχείριση της παρουσίας διοξινών και PCB στα ψάρια και στα προϊόντα αλιείας από την περιοχή της Βαλτικής
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΚ) αριθ. 1881/2006 της Επιτροπής (1) καθορίζει τα μέγιστα επιτρεπτά επίπεδα για τις διοξίνες, για το άθροισμα των διοξινών και παρόμοιων με τις διοξίνες PCB και για τα μη παρόμοια με τις διοξίνες PCB στα ψάρια και στα προϊόντα αλιείας. Στον εν λόγω κανονισμό χορηγούνται στη Φινλανδία, στη Σουηδία και στη Λετονία παρεκκλίσεις για τη διάθεση στην εγχώρια αγορά τους και για κατανάλωση στην επικράτειά τους σολομού ελεύθερης αλιείας, ρέγγας Βαλτικής ελεύθερης αλιείας μεγέθους άνω των 17 εκατοστών, σαλβελίνου ελεύθερης αλιείας, λάμπρενας ελεύθερης αλιείας, πέστροφας ελεύθερης αλιείας και προϊόντων παραγόμενων με βάση αυτά τα είδη ψαριών, που προέρχονται από την περιοχή της Βαλτικής και υπερβαίνουν το μέγιστο επιτρεπτό επίπεδο.
               
            
                  (2)
               
               
                  Ορισμένα ψάρια και προϊόντα αλιείας από την περιοχή της Βαλτικής υπερβαίνουν τακτικά τα μέγιστα επιτρεπτά επίπεδα. Δεν είναι δυνατόν να ελέγχεται κάθε παρτίδα ψαριών και προϊόντων αλιείας ως προς τη συμμόρφωση με τα μέγιστα επιτρεπτά επίπεδα. Ως εκ τούτου, για να διασφαλιστεί ότι διατίθενται στην αγορά μόνο ψάρια και προϊόντα αλιείας που είναι σύμφωνα με τη νομοθεσία της ΕΕ, καταρτίστηκε κατάλογος ψαριών από την περιοχή της Βαλτικής για τα οποία μπορεί να αναμένεται μη συμμόρφωση. Ο εν λόγω κατάλογος καταρτίστηκε με βάση τα διαθέσιμα στοιχεία και πρέπει να επικαιροποιείται τακτικά. Για τα ψάρια και τα προϊόντα αλιείας από την περιοχή της Βαλτικής για τα οποία δεν μπορεί να εξασφαλιστεί συμμόρφωση με βάση τα διαθέσιμα στοιχεία εμφάνισης, θεσπίστηκαν συγκεκριμένα μέτρα διαχείρισης του κινδύνου, ώστε να διασφαλιστεί ότι διατίθενται στην αγορά μόνο ψάρια και προϊόντα αλιείας που είναι σύμφωνα με τη νομοθεσία της ΕΕ.
               
            
                  (3)
               
               
                  Είναι απαραίτητο να συνεχιστεί η παρακολούθηση της παρουσίας διοξινών και PCB στα ψάρια και στα προϊόντα αλιείας από την περιοχή της Βαλτικής. Είναι σκόπιμο να προταθεί ένας ελάχιστος αριθμός δειγμάτων ψαριών και προϊόντων αλιείας που πρέπει να αναλύονται με συντονισμένο τρόπο, με βάση την ποσότητα των αλιευμάτων,
               
            ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
      
                  1.
               
               
                  Η Δανία, η Γερμανία, η Πολωνία, η Λετονία, η Εσθονία, η Λιθουανία, η Φινλανδία και η Σουηδία θα πρέπει, με την ενεργό συμμετοχή των υπευθύνων επιχειρήσεων τροφίμων, να διενεργούν έλεγχο για την παρουσία διοξινών παρόμοιων με τις διοξίνες PCB και των μη παρόμοιων με τις διοξίνες PCB στα ψάρια και στα προϊόντα αλιείας όπως το συκώτι από την περιοχή της Βαλτικής, σύμφωνα με το παράρτημα I της παρούσας σύστασης.
               
            
                  2.
               
               
                  Για να διασφαλιστεί ότι τα δείγματα είναι αντιπροσωπευτικά της παρτίδας στην οποία πραγματοποιείται η δειγματοληψία, τα κράτη μέλη και οι υπεύθυνοι επιχειρήσεων τροφίμων θα πρέπει να ακολουθούν τις διαδικασίες δειγματοληψίας που προβλέπονται στον κανονισμό (ΕΕ) αριθ. 589/2014 της Επιτροπής (2).
               
            
                  3.
               
               
                  Η μέθοδος ανάλυσης που χρησιμοποιείται για τον έλεγχο της παρουσίας διοξινών παρόμοιων με τις διοξίνες PCB και μη παρόμοιων με τις διοξίνες PCB πρέπει να συμμορφώνεται με τα κριτήρια που ορίζονται στον κανονισμό (ΕΕ) αριθ. 589/2014.
               
            
                  4.
               
               
                  Τα κράτη μέλη θα πρέπει να διασφαλίζουν ότι τα αναλυτικά αποτελέσματα διαβιβάζονται σε τακτική βάση (κάθε έξι μήνες) στην EFSA με το μορφότυπο υποβολής δεδομένων της EFSA σύμφωνα με τις απαιτήσεις των κατευθυντήριων γραμμών της EFSA σχετικά με την τυπική περιγραφή δείγματος (SSD) για τα τρόφιμα και τις ζωοτροφές και τις πρόσθετες ειδικές απαιτήσεις υποβολής εκθέσεων της EFSA (3).
                  
                              —
                           
                           
                              Τα δείγματα μπορεί να είναι μεμονωμένα ψάρια ή ομαδοποιημένα δείγματα, αλλά, στην περίπτωση των ομαδοποιημένων δειγμάτων, τα ψάρια πρέπει να έχουν το ίδιο μέγεθος και να έχουν αλιευθεί στην ίδια ζώνη/περιοχή ICES.
                           
                        Για τη ρέγγα Βαλτικής, τον σολομό, τη (θαλάσσια) πέστροφα και την παπαλίνα ισχύουν ειδικές πρόσθετες απαιτήσεις υποβολής εκθέσεων (εφόσον δεν προβλέπονται ρητώς στο σύνηθες μορφότυπο υποβολής εκθέσεων):
                  
                              —
                           
                           
                              Ζώνη αλίευσης, κατά προτίμηση ζώνη ICES (άλλη ένδειξη όπως ζώνη FAO ή ονομασία του τμήματος της Βαλτικής θάλασσας είναι αποδεκτή εφόσον δεν είναι διαθέσιμη η ζώνη ICES). Στην περίπτωση ψαριών από λίμνες ή ποταμούς, πρέπει να αναφέρεται η ονομασία της λίμνης ή του ποταμού.
                              Μπορεί να υποβάλλονται στοιχεία χωρίς ακριβείς ενδείξεις για τη ζώνη στην οποία αλιεύθηκαν τα ψάρια, με όσο το δυνατόν ακριβέστερη ένδειξη της γεωγραφικής περιοχής στην οποία αλιεύθηκαν.
                           
                        
                              —
                           
                           
                              Ημερομηνία των αλιευμάτων
                           
                        
                              —
                           
                           
                              Μέγεθος των ψαριών / ηλικία των ψαριών / βάρος των ψαριών
                              
                                          —
                                       
                                       
                                          Η μέτρηση του μεγέθους των ψαριών πρέπει να διενεργείται όπως ορίζεται στον κανονισμό (ΕΚ) αριθ. 2187/2005 του Συμβουλίου (4). Το μέγεθος και το βάρος είναι οι σημαντικότερες παράμετροι. Η ηλικία μπορεί να αναφέρεται εφόσον είναι γνωστή.
                                       
                                    
                        
                              —
                           
                           
                              Πληροφορίες σχετικά με τον υπό ανάλυση πίνακα (μύες, συκώτι κ.λπ.)
                           
                        
                              —
                           
                           
                              Λίπος των ψαριών / είδη ψαριών στο δείγμα
                           
                        
                              —
                           
                           
                              Πληροφορίες σχετικά με την επεξεργασία (καθαρισμένα, καπνιστά ή με άλλο τρόπο κατεργασμένα)
                           
                        
                              —
                           
                           
                              Οποιαδήποτε άλλη σχετική πληροφορία (π.χ. σχετικά με τη φύση του δείγματος, σε περίπτωση που οι συνήθεις στήλες δεν παρέχουν επαρκείς λεπτομέρειες: π.χ. μεμονωμένο ψάρι).
                           
                        
            
                  5.
               
               
                  Τα διαθέσιμα στοιχεία από τα δείγματα που έχουν ληφθεί από το έτος 2009 και μετά, και τα οποία δεν έχουν ακόμη υποβληθεί στη βάση δεδομένων της EFSA, θα πρέπει να διαβιβαστούν στην EFSA με το μορφότυπο υποβολής στοιχείων της EFSA, στο μέτρο του δυνατού.
               
            
                  6.
               
               
                  Με βάση τα τρέχοντα διαθέσιμα στοιχεία, οι πληροφορίες σχετικά με την παρουσία διοξινών παρόμοιων με τις διοξίνες PCB και μη παρόμοιων με τις διοξίνες PCB σε ορισμένα είδη ψαριών ορισμένης ηλικίας, μεγέθους και γεωγραφικής περιοχής (ζώνη ICES), και ιδίως όσον αφορά τη συμμόρφωσή τους με το μέγιστο επιτρεπτό επίπεδο που καθορίζεται στον κανονισμό (ΕΚ) αριθ. 1881/2006, παρέχονται στο παράρτημα II.
               
            
                  7.
               
               
                  Για να διασφαλιστεί ότι διατίθενται στην αγορά της ΕΕ μόνο ψάρια και προϊόντα αλιείας που είναι σύμφωνα με τη νομοθεσία της ΕΕ, συνιστάται, όσον αφορά τα ψάρια από την περιοχή της Βαλτικής, να εφαρμόζονται τα μέτρα διαχείρισης του κινδύνου που περιγράφονται στο παράρτημα III. Τα κράτη μέλη που αναφέρονται στο σημείο 1 δύνανται να λαμβάνουν εθνικά μέτρα για την εφαρμογή των μέτρων διαχείρισης του κινδύνου που περιγράφονται στο παράρτημα III.
               
            
         Βρυξέλλες, 2 Μαΐου 2016.
         
            
               Για την Επιτροπή
            
            Vytenis ANDRIUKAITIS
            
               Μέλος της Επιτροπής
            
         
      
      
         (1)  Κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (ΕΕ L 364 της 20.12.2006, σ. 5).
      
         (2)  Κανονισμός (ΕΕ) αριθ. 589/2014 της Επιτροπής, της 2ας Ιουνίου 2014, για καθορισμό των μεθόδων δειγματοληψίας και ανάλυσης για τον έλεγχο των επιπέδων των διοξινών, των παρόμοιων με διοξίνες PCB και των μη παρόμοιων με διοξίνες PCB σε ορισμένα τρόφιμα και την κατάργηση του κανονισμού (ΕΕ) αριθ. 252/2012 (ΕΕ L 164 της 3.6.2014, σ. 18).
      
         (3)  http://www.efsa.europa.eu/en/datex/datexsubmitdata.htm
      
         (4)  Κανονισμός (ΕΚ) αριθ. 2187/2005 του Συμβουλίου, της 21ης Δεκεμβρίου 2005, για τη διατήρηση των αλιευτικών πόρων μέσω τεχνικών μέτρων στα ύδατα της Βαλτικής Θάλασσας, των Belts και του Sound, για την τροποποίηση του κανονισμού (ΕΚ) αριθ. 1434/98 και για την κατάργηση του κανονισμού (ΕΚ) αριθ. 88/98 (ΕΕ L 349 της 31.12.2005, σ. 1).
      
         ΠΑΡΑΡΤΗΜΑ I
         
                     1.
                  
                  
                     Ελάχιστος αριθμός δειγμάτων ρέγγας Βαλτικής (Clupea harengus membras) που συνιστάται να ληφθεί το 2016 για ανάλυση παρουσίας διοξινών, παρόμοιων με τις διοξίνες PCB και μη παρόμοιων με τις διοξίνες PCB, κατά προτίμηση στις ζώνες ICES 28-1, 28-2, 29, 30, 31 και 32.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Σύνολο
                              
                           
                                 Ρέγγα
                              
                              
                                 7
                              
                              
                                 5
                              
                              
                                 7
                              
                              
                                 20
                              
                              
                                 4
                              
                              
                                 4
                              
                              
                                 9
                              
                              
                                 14
                              
                              
                                 70
                              
                           
               
                     2.
                  
                  
                     Ελάχιστος αριθμός δειγμάτων παπαλίνας (Sprattus sprattus) που συνιστάται να ληφθεί το 2017 για ανάλυση παρουσίας διοξινών παρόμοιων με τις διοξίνες PCB και μη παρόμοιων με τις διοξίνες PCB, κατά προτίμηση στις ζώνες ICES 29, 30, 31 και 32.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Σύνολο
                              
                           
                                 Παπαλίνα
                              
                              
                                 5
                              
                              
                                 8
                              
                              
                                 8
                              
                              
                                 5
                              
                              
                                 5
                              
                              
                                 9
                              
                              
                                 18
                              
                              
                                 12
                              
                              
                                 70
                              
                           
               
                     3.
                  
                  
                     Ελάχιστος αριθμός δειγμάτων σολομού (Salmo salar) και πέστροφας (Salmo trutta, Oncorhynchus mykiss) που συνιστάται να ληφθεί το 2018 για ανάλυση παρουσίας διοξινών παρόμοιων με τις διοξίνες PCB και μη παρόμοιων με τις διοξίνες PCB.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Σύνολο
                              
                           
                                 Σολομός/πέστροφα
                              
                              
                                 5
                              
                              
                                 12
                              
                              
                                 5
                              
                              
                                 15
                              
                              
                                 5
                              
                              
                                 5
                              
                              
                                 11
                              
                              
                                 12
                              
                              
                                 70
                              
                           
               
                     4.
                  
                  
                     Ελάχιστος συνιστώμενος αριθμός δειγμάτων που πρέπει να λαμβάνονται ετησίως από το 2016 έως το 2018 για ανάλυση παρουσίας διοξινών παρόμοιων με τις διοξίνες PCB και μη παρόμοιων με τις διοξίνες PCB.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SV
                              
                              
                                 Σύνολο
                              
                           
                                 Διάφορα είδη ψαριών (*)
                                 
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 80
                              
                           
               
            (*)  Γάδος Ατλαντικού (Gadus morhua), ευρωπαϊκή χωματίδα (Pleuronectes platessa), λάμπρενα (Lampetra fluviatilis), σαλβελίνος (Salvelinus sp.), σουπιά (Blicca bjoerkna), χέλι (Anguilla anguilla), λαβράκι του γλυκού νερού (Abramis brama), καλκάνι (Platichthys flesus), πέρκα (Perca fluviatilis), ζούρνα/τούρνα (Esox lucius), ποταμολαύρακο (Sander lucioperca), πλατίτσα (Rutilus rutilus), λευκός κορέγονος (Coregonus albula), ζαργάνα (Belone belone), αθερίνα (Osmerus eperlanus), καλκάνι (Psetta maxima), σπαροειδή (Vimba vimba), κορέγονος (Coregonus sp.) και νταούκι Ατλαντικού (Merlangius merlangus).
      
      
         ΠΑΡΑΡΤΗΜΑ II
         
            Πληροφορίες σχετικά με την παρουσία διοξινών παρόμοιων με τις διοξίνες PCB και μη παρόμοιων με τις διοξίνες PCB σε ορισμένα είδη ψαριών ορισμένης ηλικίας, μεγέθους και γεωγραφικής περιοχής (ζώνη ICES), και ιδίως όσον αφορά τη συμμόρφωσή τους με το μέγιστο επιτρεπτό επίπεδο που καθορίζεται στον κανονισμό (ΕΚ) αριθ. 1881/2006.
         
         1.   Μέγεθος των ψαριών
         
         Το μέγεθος των ψαριών που αναφέρονται στο παρόν παράρτημα μετράται όπως εμφαίνεται στο κατωτέρω σχήμα από την άκρη του ρύγχους έως το τέλος του ουραίου πτερυγίου.
         2.   Ελάχιστα μεγέθη ορισμένων ειδών ψαριών που επιτρέπεται να αλιεύονται στην περιοχή της Βαλτικής για λόγους βιωσιμότητας [κανονισμός (ΕΚ) αριθ. 2187/2005]
         
         
                     —
                  
                  
                     σολομός (Salmo salar) (ολόκληρη η περιοχή της Βαλτικής εκτός από τη ζώνη ICES 31): το ελάχιστο μέγεθος είναι 60 cm (συνεπώς, δεν επιτρέπεται να αλιεύονται ψάρια < 2 kg)·
                  
               
                     —
                  
                  
                     σολομός (Salmo salar) (ζώνη ICES 31): το ελάχιστο μέγεθος είναι 50 cm (συνεπώς, δεν επιτρέπεται να αλιεύονται ψάρια < 2 kg)·
                  
               
                     —
                  
                  
                     θαλάσσια πέστροφα (Salmo trutta) (ζώνες ICES 22, 23, 24 και 25 και ICES 29, 30, 31 και 32): το ελάχιστο μέγεθος είναι 40 cm (συνεπώς, δεν επιτρέπεται να αλιεύονται ψάρια < 2 kg)·
                  
               
                     —
                  
                  
                     Θαλάσσια πέστροφα (Salmo trutta) (ζώνες ICES 26, 27 και 28): το ελάχιστο μέγεθος είναι 50 cm (συνεπώς, δεν επιτρέπεται να αλιεύονται ψάρια < 2 kg).
                  
               3.   Πληροφορίες σχετικά με την παρουσία διοξινών παρόμοιων με τις διοξίνες PCB και μη παρόμοιων με τις διοξίνες PCB σε ορισμένα είδη ψαριών ορισμένης ηλικίας, μεγέθους και γεωγραφικής περιοχής (ζώνη ICES)
         
         3.1.   Ρέγγα Βαλτικής
         
         Στις ζώνες ICES 22, 23, 24, 25, 26 και 27: η ρέγγα Βαλτικής, ανεξαρτήτως μεγέθους, θεωρείται ότι συμμορφώνεται με το μέγιστο επιτρεπτό επίπεδο.
         Στις ζώνες ICES 28-1, 29, 30, 31 και 32: η ρέγγα Βαλτικής ≤ 17 cm θεωρείται ότι συμμορφώνεται και η ρέγγα Βαλτικής > 17 cm υπάρχουν υπόνοιες ότι δεν συμμορφώνεται.
         Στη ζώνη ICES 28-2: η ρέγγα Βαλτικής ≤ 21 cm θεωρείται ότι συμμορφώνεται και η ρέγγα Βαλτικής > 21 cm υπάρχουν υπόνοιες ότι δεν συμμορφώνεται.
         3.2.   Σολομός
         
         Ο σολομός από τις ζώνες ICES 22 και 23 προέρχεται από την περιοχή του Βορείου Ατλαντικού και όχι από την περιοχή της Βαλτικής και, συνεπώς, δεν εντάσσεται στο πλαίσιο των παρόντων συμπερασμάτων όσον αφορά την παρουσία διοξινών και PCB και τα κοινά μέτρα διαχείρισης του κινδύνου.
         Ο σολομός < 2 kg θεωρείται ότι συμμορφώνεται [αλλά δεν επιτρέπεται να αλιεύεται για λόγους βιωσιμότητας — σύμφωνα με τον κανονισμό (ΕΚ) αριθ. 2187/2005· ελάχιστο μέγεθος 60 cm και για τη ζώνη ICES 31: 50 cm].
         Στις ζώνες ICES 24, 25, 26:
         
                     —
                  
                  
                     σολομός > 2 kg έως 5,5 kg: συμμορφώνεται μετά το καθάρισμα (το καθάρισμα συνεπάγεται περίπου 30 % μείωση των επιπέδων των διοξινών και των παρόμοιων με τις διοξίνες PCB — υπάρχει εμπειρία μόνο στις ζώνες ICES 24, 25, 26)·
                  
               
                     —
                  
                  
                     μικρότερος σολομός (2-4 kg) μη καθαρισμένος: υπάρχουν υπόνοιες ότι δεν συμμορφώνεται, μολονότι η πλειονότητα του σολομού συμμορφώνεται·
                  
               
                     —
                  
                  
                     μεγαλύτερος σολομός (4-5,5 kg): υπάρχουν υπόνοιες ότι δεν συμμορφώνεται για την πλειονότητα του σολομού·
                  
               
                     —
                  
                  
                     σολομός καθαρισμένος < 5,5 kg: συμμορφώνεται·
                  
               
                     —
                  
                  
                     σολομός καθαρισμένος και του οποίου έχει αφαιρεθεί το κοιλιακό τμήμα < 7,9 kg: συμμορφώνεται.
                  
               Στις ζώνες ICES 27, 28, 29, 30, 31 και 32:
         
                     —
                  
                  
                     σολομός > 2 kg (μεγαλύτερος από 60 cm): υπάρχουν υπόνοιες ότι δεν συμμορφώνεται.
                  
               3.3.   Πέστροφα
         
         (Θαλάσσια) πέστροφα < 2 kg θεωρείται ότι συμμορφώνεται [αλλά δεν επιτρέπεται να αλιεύεται για λόγους βιωσιμότητας σύμφωνα με τον κανονισμό (ΕΚ) αριθ. 2187/2005· ελάχιστο μέγεθος για τις ζώνες 22, 23, 24, 25, 29, 30, 31 και 32: 40 cm και για τις ζώνες ICES 26, 27 και 28: 50 cm].
         Στις ζώνες ICES 22, 23, 24, 25, 26:
         
                     —
                  
                  
                     (θαλάσσια) πέστροφα > 2 kg έως 4,5 kg: συμμορφώνεται μετά το καθάρισμα και την αφαίρεση του κοιλιακού τμήματος·
                  
               
                     —
                  
                  
                     μικρότερη (θαλάσσια) πέστροφα (2-4 kg): υπάρχουν υπόνοιες ότι δεν συμμορφώνεται, μολονότι η πλειονότητα της (θαλάσσιας) πέστροφας συμμορφώνεται·
                  
               
                     —
                  
                  
                     μεγαλύτερη (θαλάσσια) πέστροφα: υπάρχουν υπόνοιες ότι δεν συμμορφώνεται για την πλειονότητα της (θαλάσσιας) πέστροφας.
                  
               Στις ζώνες ICES 27, 28, 29, 30, 31 και 32:
         
                     —
                  
                  
                     κάθε (θαλάσσια) πέστροφα > 2 kg (μεγαλύτερη από 40/50 cm) υπάρχουν υπόνοιες ότι δεν συμμορφώνεται.
                  
               3.4.   Παπαλίνα
         
         Στις ζώνες ICES 22, 23, 24, 25, 26, 27 και 28: θεωρείται ότι συμμορφώνεται.
         Στις ζώνες 29, 30, 31 και 32: αν η παπαλίνα είναι μεγέθους μικρότερου των 12,5 cm και ηλικίας μικρότερης των 5 ετών, τότε θεωρείται ότι συμμορφώνεται. Αν είναι μεγέθους μεγαλύτερου των 12,5 cm, τότε υπάρχουν υπόνοιες ότι δεν συμμορφώνεται.
         3.5.   Συκώτι μουρούνας
         
         Υπάρχουν υπόνοιες ότι δεν συμμορφώνεται.
         3.6.   Λάμπρενα
         
         Στη ζώνη ICES 28: υπάρχουν υπόνοιες ότι δεν συμμορφώνεται.
         Στη ζώνη ICES 32: θεωρείται ότι συμμορφώνεται.
         3.7.   Άλλα είδη ψαριών
         
         Ο σαλβελίνος δεν αποτελεί αντικείμενο εμπορίου και τα τοπικά αλιεύματα εμπίπτουν σε παρέκκλιση (Σουηδία/Φινλανδία).
         Τα άλλα είδη ψαριών θεωρείται ότι συμμορφώνονται.
      
      
         ΠΑΡΑΡΤΗΜΑ III
         
            Μέτρα διαχείρισης του κινδύνου που συνιστάται να λαμβάνονται από τις αρμόδιες αρχές ώστε να εξασφαλιστεί ότι τα ψάρια από την περιοχή της Βαλτικής που διατίθενται στην αγορά της ΕΕ συμμορφώνονται με τα μέγιστα επιτρεπτά επίπεδα που καθορίζονται στον κανονισμό (ΕΚ) αριθ. 1881/2006.
         
         1.   Γενικά συνιστώμενα μέτρα διαχείρισης του κινδύνου
         
         
                     —
                  
                  
                     Η ιχνηλασιμότητα είναι στοιχείο μείζονος σημασίας.
                  
               
                     —
                  
                  
                     Για το εμπόριο ρέγγας, παπαλίνας, σολομού και θαλάσσιας πέστροφας σε άλλα κράτη μέλη της ΕΕ ή το εμπόριο στην εγχώρια αγορά που δεν εμπίπτει σε παρέκκλιση, θα πρέπει να αναγράφεται στα συνοδευτικά έγγραφα η ζώνη ICES στην οποία αλιεύθηκαν τα ψάρια. Κατά περίπτωση, θα πρέπει να αναφέρεται σαφώς ότι η παρτίδα υποβλήθηκε σε δειγματοληψία και ανάλυση για διοξίνες και για το σύνολο διοξινών και παρόμοιων με τις διοξίνες PCB και μη παρόμοιων με τις διοξίνες PCB, σύμφωνα με τη νομοθεσία της ΕΕ, και κρίθηκε ότι συμμορφώνεται με τη νομοθεσία της ΕΕ. Το δελτίο ανάλυσης μπορεί να συμπεριλαμβάνεται στα συνοδευτικά έγγραφα ή θα πρέπει να διατίθεται κατόπιν αιτήματος.
                  
               
                     —
                  
                  
                     Σε περίπτωση που δεν είναι δυνατόν να παρέχονται ακριβή στοιχεία για τη ζώνη ICES στην οποία αλιεύθηκαν τα ψάρια, για το εμπόριο ρέγγας > 17 cm, σολομού, (θαλάσσιας) πέστροφας και παπαλίνας > 12,5 cm σε άλλα κράτη μέλη της ΕΕ ή το εμπόριο στην εγχώρια αγορά που δεν εμπίπτει σε παρέκκλιση, η παρτίδα ψαριών θα πρέπει πάντα να υποβάλλεται σε δειγματοληψία και ανάλυση για διοξίνες και για το σύνολο διοξινών και παρόμοιων με τις διοξίνες PCB και μη παρόμοιων με τις διοξίνες PCB, σύμφωνα με τη νομοθεσία της ΕΕ για τον έλεγχο της συμμόρφωσης με τη νομοθεσία της ΕΕ. Αυτό θα πρέπει να αναγράφεται σαφώς στα συνοδευτικά έγγραφα. Το δελτίο ανάλυσης μπορεί να συμπεριλαμβάνεται στα συνοδευτικά έγγραφα ή θα πρέπει να διατίθεται κατόπιν αιτήματος.
                  
               
                     —
                  
                  
                     Η αρχή του λιμένα εκφόρτωσης είναι υπεύθυνη για τη διενέργεια των αναγκαίων ελέγχων για την εξακρίβωση της συμμόρφωσης.
                  
               
                     —
                  
                  
                     Θα πρέπει να υπάρχουν τεκμηριωμένα στοιχεία όσον αφορά την τύχη των ψαριών που δεν μπορούν να διατίθενται στην αγορά για ανθρώπινη κατανάλωση.
                  
               2.   Ειδικά συνιστώμενα μέτρα διαχείρισης του κινδύνου
         
         2.1.   Ρέγγα Βαλτικής
         
         
                     —
                  
                  
                     Ρέγγα Βαλτικής από τις ζώνες ICES 22, 23, 24, 25, 26 και 27 → μπορεί να διατίθεται στο εμπόριο για ανθρώπινη κατανάλωση.
                  
               
                     —
                  
                  
                     Ρέγγα Βαλτικής από τις ζώνες ICES 28-1, 29, 30, 31, 32:
                     
                                 —
                              
                              
                                 Σουηδία και Φινλανδία:
                                 
                                             —
                                          
                                          
                                             Χωρίς διαλογή, η ρέγγα Βαλτικής μπορεί να διατίθεται στο εμπόριο μόνο στην εγχώρια αγορά.
                                          
                                       
                                             —
                                          
                                          
                                             Για το εμπόριο σε άλλα κράτη μέλη της ΕΕ: υποχρεωτική διαλογή της ρέγγας σε ≤ 17 cm και > 17 cm πριν διατεθεί στην αγορά (δεδομένου ότι η διαλογή γίνεται με βάση το πλάτος, είναι κατά προσέγγιση, αλλά αυτό δεν αποτελεί πρόβλημα):
                                             
                                                         —
                                                      
                                                      
                                                         η ρέγγα Βαλτικής ≤ 17 cm μπορεί να διατίθεται στο εμπόριο για ανθρώπινη κατανάλωση·
                                                      
                                                   
                                                         —
                                                      
                                                      
                                                         η ρέγγα Βαλτικής > 17 cm μπορεί να διατίθεται στο εμπόριο ή προς μεταποίηση για ανθρώπινη κατανάλωση μόνο για την εγχώρια αγορά, ή μπορεί να διατίθεται στο εμπόριο εκτός εγχώριας αγοράς μόνο αν η ανάλυση της επιμέρους παρτίδας έχει καταδείξει συμμόρφωση.
                                                      
                                                   
                                       
                           
                                 —
                              
                              
                                 Γερμανία, Δανία, Εσθονία, Λετονία, Λιθουανία και Πολωνία:
                                 
                                             —
                                          
                                          
                                             υποχρεωτική διαλογή της ρέγγας Βαλτικής σε ≤ 17 cm και > 17 cm πριν διατεθεί στην αγορά (δεδομένου ότι η διαλογή γίνεται με βάση το πλάτος, είναι κατά προσέγγιση, αλλά αυτό δεν αποτελεί πρόβλημα):
                                             
                                                         —
                                                      
                                                      
                                                         η ρέγγα Βαλτικής ≤ 17 cm μπορεί να διατίθεται στο εμπόριο για ανθρώπινη κατανάλωση·
                                                      
                                                   
                                                         —
                                                      
                                                      
                                                         η ρέγγα Βαλτικής > 17 cm δεν μπορεί να διατίθεται στο εμπόριο ή προς μεταποίηση για ανθρώπινη κατανάλωση, εκτός αν η ανάλυση της επιμέρους παρτίδας έχει καταδείξει συμμόρφωση.
                                                      
                                                   
                                       
                           
               
                     —
                  
                  
                     Ρέγγα Βαλτικής από τη ζώνη ICES 28-2:
                     
                                 —
                              
                              
                                 Σουηδία και Φινλανδία:
                                 
                                             —
                                          
                                          
                                             Χωρίς διαλογή, η ρέγγα Βαλτικής μπορεί να διατίθεται στο εμπόριο μόνο στην εγχώρια αγορά.
                                          
                                       
                                             —
                                          
                                          
                                             Για το εμπόριο σε άλλα κράτη μέλη της ΕΕ: υποχρεωτική διαλογή της ρέγγας σε ≤ 21 cm και > 21 cm (δεδομένου ότι η διαλογή γίνεται με βάση το πλάτος, είναι κατά προσέγγιση, αλλά αυτό δεν αποτελεί πρόβλημα):
                                             
                                                         —
                                                      
                                                      
                                                         η ρέγγα Βαλτικής ≤ 21 cm μπορεί να διατίθεται στο εμπόριο ή προς μεταποίηση για ανθρώπινη κατανάλωση·
                                                      
                                                   
                                                         —
                                                      
                                                      
                                                         η ρέγγα Βαλτικής > 21 cm μπορεί να διατίθεται στο εμπόριο ή προς μεταποίηση για ανθρώπινη κατανάλωση μόνο για την εγχώρια αγορά, ή μπορεί να διατίθεται στο εμπόριο εκτός εγχώριας αγοράς μόνο αν η ανάλυση της επιμέρους παρτίδας έχει καταδείξει συμμόρφωση.
                                                      
                                                   
                                       
                           
                                 —
                              
                              
                                 Γερμανία, Δανία, Εσθονία, Λετονία, Λιθουανία και Πολωνία:
                                 
                                             —
                                          
                                          
                                             υποχρεωτική διαλογή της ρέγγας Βαλτικής σε ≤ 21 cm και > 21 cm πριν διατεθεί στην αγορά (δεδομένου ότι η διαλογή γίνεται με βάση το πλάτος, είναι κατά προσέγγιση, αλλά αυτό δεν αποτελεί πρόβλημα):
                                             
                                                         —
                                                      
                                                      
                                                         η ρέγγα Βαλτικής ≤ 21 cm μπορεί να διατίθεται στο εμπόριο για ανθρώπινη κατανάλωση·
                                                      
                                                   
                                                         —
                                                      
                                                      
                                                         η ρέγγα Βαλτικής > 21 cm δεν μπορεί να διατίθεται στο εμπόριο ή προς μεταποίηση για ανθρώπινη κατανάλωση, εκτός αν η ανάλυση της επιμέρους παρτίδας έχει καταδείξει συμμόρφωση.
                                                      
                                                   
                                       
                           
               2.2.   Σολομός
         
         
                     —
                  
                  
                     Σολομός από τις ζώνες ICES 24, 25 και 26:
                     
                                 —
                              
                              
                                 Σουηδία, Φινλανδία και Λετονία:
                                 
                                             —
                                          
                                          
                                             ο σολομός μπορεί να διατίθεται στο εμπόριο για την εγχώρια αγορά (παρέκκλιση)·
                                          
                                       
                                             —
                                          
                                          
                                             εμπόριο σε άλλα κράτη μέλη της ΕΕ: επιτρέπεται μόνο αν η ανάλυση της επιμέρους παρτίδας έχει καταδείξει συμμόρφωση με τη νομοθεσία της ΕΕ.
                                          
                                       
                           
                                 —
                              
                              
                                 Γερμανία, Δανία, Εσθονία, Λιθουανία και Πολωνία:
                                 
                                             —
                                          
                                          
                                             ο σολομός > 2 kg μπορεί να διατίθεται στο εμπόριο για ανθρώπινη κατανάλωση μόνο αν η ανάλυση της επιμέρους παρτίδας έχει καταδείξει συμμόρφωση με τη νομοθεσία της ΕΕ·
                                          
                                       
                                             —
                                          
                                          
                                             ο σολομός βάρους < 5,5 kg συμμορφώνεται μετά το καθάρισμα (διαδικασία που εφαρμόζεται στη Δανία και την Πολωνία μόνο για τις ζώνες ICES 24, 25 και 26) και ο σολομός βάρους > 5,5 kg έως 7,9 kg συμμορφώνεται μετά το καθάρισμα και την αφαίρεση του κοιλιακού τμήματος (διαδικασία που εφαρμόζεται στην Πολωνία για τις ζώνες ICES 24, 25 και 26)·
                                          
                                       
                                             —
                                          
                                          
                                             ο καθαρισμένος σολομός > 5,5 kg και ο καθαρισμένος σολομός του οποίου έχει αφαιρεθεί το κοιλιακό τμήμα > 7,9 kg μπορεί να διατίθεται στο εμπόριο για ανθρώπινη κατανάλωση μόνο αν η ανάλυση της επιμέρους παρτίδας έχει καταδείξει συμμόρφωση με τη νομοθεσία της ΕΕ.
                                          
                                       
                           
               
                     —
                  
                  
                     Σολομός από τις ζώνες ICES 27, 28, 29, 30, 31 και 32:
                     
                                 —
                              
                              
                                 Σουηδία, Φινλανδία και Λετονία:
                                 
                                             —
                                          
                                          
                                             ο σολομός μπορεί να διατίθεται στο εμπόριο για την εγχώρια αγορά (παρέκκλιση)·
                                          
                                       
                                             —
                                          
                                          
                                             εμπόριο σε άλλα κράτη μέλη της ΕΕ: επιτρέπεται μόνο αν η ανάλυση της επιμέρους παρτίδας έχει καταδείξει συμμόρφωση με τη νομοθεσία της ΕΕ.
                                          
                                       
                           
                                 —
                              
                              
                                 Γερμανία, Δανία, Εσθονία, Λιθουανία και Πολωνία:
                                 
                                             —
                                          
                                          
                                             ο σολομός μπορεί να διατίθεται στο εμπόριο για ανθρώπινη κατανάλωση μόνο αν η ανάλυση της επιμέρους παρτίδας έχει καταδείξει συμμόρφωση με τη νομοθεσία της ΕΕ.
                                          
                                       
                           
               2.3.   (Θαλάσσια) πέστροφα
         
         
                     —
                  
                  
                     (Θαλάσσια) πέστροφα από τις ζώνες ICES 22, 23, 24, 25 και 26:
                     
                                 —
                              
                              
                                 Σουηδία και Φινλανδία:
                                 
                                             —
                                          
                                          
                                             η (θαλάσσια) πέστροφα μπορεί να διατίθεται στο εμπόριο για την εγχώρια αγορά (παρέκκλιση)·
                                          
                                       
                                             —
                                          
                                          
                                             εμπόριο σε άλλα κράτη μέλη της ΕΕ: επιτρέπεται μόνο αν η ανάλυση της επιμέρους παρτίδας έχει καταδείξει συμμόρφωση με τη νομοθεσία της ΕΕ.
                                          
                                       
                           
                                 —
                              
                              
                                 Γερμανία, Δανία, Εσθονία, Λετονία, Λιθουανία και Πολωνία:
                                 
                                             —
                                          
                                          
                                             (θαλάσσια) πέστροφα βάρους > 2 kg: μπορεί να διατίθεται στο εμπόριο για ανθρώπινη κατανάλωση μόνο αν η ανάλυση της επιμέρους παρτίδας έχει καταδείξει συμμόρφωση με τη νομοθεσία της ΕΕ·
                                          
                                       
                                             —
                                          
                                          
                                             (θαλάσσια) πέστροφα καθαρισμένη και της οποίας έχει αφαιρεθεί το κοιλιακό τμήμα < 4,5 kg: συμμορφώνεται (διαδικασία που εφαρμόζεται στην Πολωνία για τις ζώνες ICES 22-23-24-25-26)·
                                          
                                       
                                             —
                                          
                                          
                                             (θαλάσσια) πέστροφα καθαρισμένη και της οποίας έχει αφαιρεθεί το κοιλιακό τμήμα > 4,5 kg: μπορεί να διατίθεται στο εμπόριο για ανθρώπινη κατανάλωση αν η ανάλυση της επιμέρους παρτίδας έχει καταδείξει συμμόρφωση με τη νομοθεσία της ΕΕ.
                                          
                                       
                           
               
                     —
                  
                  
                     (Θαλάσσια) πέστροφα από τις ζώνες ICES 27, 28, 29, 30, 31 και 32:
                     
                                 —
                              
                              
                                 Σουηδία και Φινλανδία:
                                 
                                             —
                                          
                                          
                                             η (θαλάσσια) πέστροφα μπορεί να διατίθεται στο εμπόριο για την εγχώρια αγορά (παρέκκλιση)·
                                          
                                       
                                             —
                                          
                                          
                                             εμπόριο σε άλλα κράτη μέλη της ΕΕ: επιτρέπεται μόνο αν η ανάλυση της επιμέρους παρτίδας έχει καταδείξει συμμόρφωση με τη νομοθεσία της ΕΕ.
                                          
                                       
                           
                                 —
                              
                              
                                 Γερμανία, Δανία, Εσθονία, Λετονία, Λιθουανία και Πολωνία:
                                 
                                             —
                                          
                                          
                                             η (θαλάσσια) πέστροφα μπορεί να διατίθεται στο εμπόριο για ανθρώπινη κατανάλωση μόνο αν η ανάλυση της επιμέρους παρτίδας έχει καταδείξει συμμόρφωση με τη νομοθεσία της ΕΕ.
                                          
                                       
                           
               2.4.   Παπαλίνα
         
         
                     —
                  
                  
                     Παπαλίνα από τις ζώνες ICES 22, 23, 24, 25, 26, 27, 28: μπορεί να διατίθεται στο εμπόριο για ανθρώπινη κατανάλωση·
                  
               
                     —
                  
                  
                     Παπαλίνα από τις ζώνες ICES 29, 30, 31, 32:
                     
                                 —
                              
                              
                                 υποχρεωτική διαλογή της παπαλίνας σε ≤ 12,5 cm και > 12,5 cm·
                                 η παπαλίνα ≤ 12,5 cm μπορεί να διατίθεται στο εμπόριο για ανθρώπινη κατανάλωση·
                                 η παπαλίνα > 12,5 cm δεν μπορεί να διατίθεται στο εμπόριο ή προς μεταποίηση για ανθρώπινη κατανάλωση, εκτός αν η ανάλυση της επιμέρους παρτίδας έχει καταδείξει συμμόρφωση.
                              
                           
               2.5.   Συκώτι μουρούνας
         
         Το συκώτι μουρούνας από γάδο που αλιεύθηκε στην περιοχή της Βαλτικής υπάρχουν υπόνοιες ότι δεν συμμορφώνεται και, ως εκ τούτου, κάθε παρτίδα θα πρέπει να αναλύεται για να αποδεικνύεται η συμμόρφωση πριν από τη διάθεσή του στην αγορά της ΕΕ.